b'\n_START_ARTICLE_\nJanelle Mon\xc3\xa1e\n_START_SECTION_\nTidlige liv\n_START_PARAGRAPH_\nMon\xc3\xa1e blev f\xc3\xb8dt i Kansas City, Kansas og voksede op i byens arbejdsklasse-omr\xc3\xa5de\xc2\xa0Quindaro. Hun er datter af en pedel, Janet, og en lastbilchauff\xc3\xb8r, Michael Robinson Somre. Hun dr\xc3\xb8mte om at blive sanger og performer fra en meget ung alder og har n\xc3\xa6vnt den fiktive karakter Dorothy Gale fra The Wizard of Oz som en musikalsk indflydelse._NEWLINE_Hun flyttede til New York for at studere drama p\xc3\xa5 American Musical and Dramatic Academy og kom p\xc3\xa5 en "performing arts"-lejr kaldet Freedom Theatre, det \xc3\xa6ldste Afroamerikanske\xc2\xa0teater i Philadelphia, Pennsylvania.\xc2\xa0Efter at v\xc3\xa6re flyttet til Atlanta, Georgia, i 2001 m\xc3\xb8dte hun OutKasts Big Boi og grundlagde derefter Wondaland Arts Samfund med ligesindede unge kunstnere. Hun udgav sin f\xc3\xb8rste EP Audition i 2003. Efter sigende blev der kun udgivet 400 fysiske eksemplarer af den, og her s\xc3\xa5 man hendes vokale evner. Pladen henviser til filmen\xc2\xa0Metropolis, et koncept, hun ogs\xc3\xa5 skulle anvende i fremtidige udgivelser._NEWLINE_Mon\xc3\xa1e var senere med p\xc3\xa5 OutKasts album Idlewild, hvor hun er med p\xc3\xa5 sangene "Call the Law" og "In Your Dreams". Big Boi fortalte sin ven Sean Combs om Mon\xc3\xa1e, som Combs p\xc3\xa5 det tidspunkt endnu ikke havde h\xc3\xb8rt om. Combs bes\xc3\xb8gte snart Mon\xc3\xa1es MySpace-side, og if\xc3\xb8lge et\xc2\xa0HitQuarters-interview med Bad Boy Records\' A&R-person Daniel \'Skid\' Mitchell, elskede Combs det lige med det samme: "[Han] elskede hendes udseende, elskede at man ikke kunne se hendes krop, elskede den m\xc3\xa5de hun dansede p\xc3\xa5 og bare elskede viben. Han f\xc3\xb8lte, at hun havde noget, der var anderledes \xe2\x80\x93 noget nyt og frisk." Mon\xc3\xa1e skrev kontrakt med Bad Boy i 2006. Pladeselskabets prim\xc3\xa6re rolle var at facilitere hende i en bredere forstand, snarere end at udvikle kunstneren og hendes musik, fordi hun med Mitchells ord, "...allerede [var] p\xc3\xa5 vej, hun havde allerede sine indspilninger \xe2\x80\x93 hun var i selvst\xc3\xa6ndig bev\xc3\xa6gelse." Combs og Big Boi \xc3\xb8nskede at tage sig tid og opbygge hendes profil naturligt for at give musikken mulighed for at vokse, snarere end l\xc3\xa6gge "en hot single ud, som alle hopper p\xc3\xa5, og s\xc3\xa5 forsvinder de igen, fordi det er bare noget midlertidigt".\n_START_SECTION_\n2007-2011: Begyndelsen og The ArchAndroid\n_START_PARAGRAPH_\nI 2007 udsendte Mon\xc3\xa1e sit f\xc3\xb8rste soloarbejde med titlen Metropolis. Det var oprindeligt udt\xc3\xa6nkt som et konceptalbum i fire dele eller "suiter", som skulle udsendes via hendes webside og mp3-download-sider. Efter udsendelsen af f\xc3\xb8rste del, Metropolis: Suite I (The Chase) i sommeren 2007, blev denne plan \xc3\xa6ndret, da hun skrev kontrakt med Sean Combs selskab Bad Boy Records senere samme \xc3\xa5r. Selskabet s\xc3\xb8rgede for en officiel udsendelse i fysisk form af f\xc3\xb8rste suite i august 2008 under titlen Metropolis: The Chase Suite (Special Edition); denne udgave indeholdt to nye numre. Ep\'en blev rost af kritikerne og indbragte Mon\xc3\xa1e en Grammy-nominering for bedste urban/alternative pr\xc3\xa6station for singlen "Many Moons", ligesom hun kom med p\xc3\xa5 flere festivaller og spillede opvarmning for indiepopbandet of Montreal. Hun spillede ligelede opvarmning for No Doubt p\xc3\xa5 deres 2009-sommerturn\xc3\xa9. Hendes single "Open Happiness" blev fremf\xc3\xb8rt i s\xc3\xa6sonfinale af American Idol 2009. Mon\xc3\xa1e fortalte MTV om konceptet for sit nye album og fortalte ogs\xc3\xa5 om sit alter-ego med navnet Cindi Mayweather. Hun sagde:_NEWLINE_Cindi er en android, og jeg elsker at tale om androiden, fordi de er de nye "anderledes". Folk er bange for dem, der er anderledes, og jeg tror, at vi kommer til at leve i en verden med androider p\xc3\xa5 grund af teknologien, og hvordan den udvikler sig. P\xc3\xa5 det f\xc3\xb8rste album flygtede hun, fordi hun var blevet forelsket i et menneske, og hun blev demonteret af den grund._NEWLINE_I et interview i november 2009 afsl\xc3\xb8rede Mon\xc3\xa1e titlen og konceptet bag sit album, The ArchAndroid. Albummet blev udsendt 18. maj 2010. Anden og tredje suite af Metropolis er blevet samlet til denne fuldl\xc3\xa6ngde-udgivelse, hvorp\xc3\xa5 Mon\xc3\xa1es alter-ego, Cindi Mayweather \xe2\x80\x93 som ogs\xc3\xa5 var hovedpersonen p\xc3\xa5 Metropolis: The Chase Suite \xe2\x80\x93 bliver en messias-agtig figur for androidesamfundet i Metropolis. Mon\xc3\xa1e bem\xc3\xa6rkede, at hun planlagde at lave en video for hver sang p\xc3\xa5 The ArchAndroid og skabe en film, en grafisk roman samt en Broadway-musical baseret p\xc3\xa5 albummet. Metropolis-konceptserien er inspireret fra r\xc3\xa6kke v\xc3\xa6ker inden for musical, film og lignende, lige fra Alfred Hitchcock over Claude Debussy til Philip K. Dick. Serien baserer sig dog s\xc3\xa6rligt p\xc3\xa5 Fritz Langs stumfilm fra 1927 Metropolis, som Mon\xc3\xa1e har ben\xc3\xa6vnt som "alle science-fictionfilms moder". Udover at dele navn deler de to v\xc3\xa6rker ogs\xc3\xa5 visuelt udtryk (for eksempel er coveret fra The ArchAndroid inspireret af den ikoniske plakat for Metropolis), temaer og politiske hensigter i brugen af ekspressionistiske fremtidsscenarier til at unders\xc3\xb8ge og udforske samtidens ideer om fordomme og klasser. Begge har endvidere en kvindelig androide som hovedperson, dog med meget forskellige resultater. Hvor filmens androide, Maria, er en ond messias-agtig figur, der skaber \xc3\xb8del\xc3\xa6ggelse hos byens skarpt afsondrede arbejdende klasse, repr\xc3\xa6senterer Mon\xc3\xa1es messias-agtige android-muse Cindi Mayweather en fortolkning af androider som den afsondrede minoritet, som Mon\xc3\xa1e beskriver som "... det anderledes. Og jeg f\xc3\xb8ler mig som vi alle har gjort, uanset om vi h\xc3\xb8rer til flertallet eller mindretallet, som anderledes p\xc3\xa5 et eller andet tidspunkt."_NEWLINE_Mon\xc3\xa1e modtog Vanguard-prisen fra American Society of Composers, Authors and Publishers ved Rhythm & Soul Music Awards i 2010. Mon\xc3\xa1e gav en coverversion af Charlie Chaplins "Smile" p\xc3\xa5 Billboard.com i juni 2010. I et interview med NPR i september 2010 udtalte Mon\xc3\xa1e, at hun tror p\xc3\xa5 og g\xc3\xa5r ind for tidsrejser. Mon\xc3\xa1e spillede "Tightrope" i anden eliminationsepisode af 11. s\xc3\xa6son af  Dancing with the Stars 28. september 2010. Mon\xc3\xa1e optr\xc3\xa5dte p\xc3\xa5  Grammy Awards i 2011 sammen med Bruno Mars og B.o.B; Mon\xc3\xa1e spillede f\xc3\xb8rst synth-delen af B.o.B\'s sang "Nothin\' on You", og bagefter gav hun sin egen "Cold War" med B.o.B p\xc3\xa5 guitar og Mars p\xc3\xa5 trommer. Deres optr\xc3\xa6den indbragte st\xc3\xa5ende ovation._NEWLINE_Hendes single "Tightrope" var med i American Idols LIVE! Tour 2011, hvor den blev spillet af Pia Toscano, Haley Reinhart, Naima Adedapo og Thia Megia. Mon\xc3\xa1e med p\xc3\xa5 fun.\'s hitsingle, "We Are Young", og hun gav ogs\xc3\xa5 en akustisk version af songen sammen med forsanger Nate Ruess og resten af orkesteret.\n_START_SECTION_\n2012-2014: The Electric Lady og andre projekter\n_START_PARAGRAPH_\nMon\xc3\xa1e optr\xc3\xa5dte ogs\xc3\xa5 p\xc3\xa5 "Do My Thing" til Estelles studiealbum, All of Me. I juni 2012 spillede Mon\xc3\xa1e to nye sange, "Electric Lady" og "Dorothy Dandridge Eyes", fra hendes kommende studiealbum, The Electric Lady p\xc3\xa5 Toronto Jazz Festival. I juli samme \xc3\xa5r optr\xc3\xa5dte hun for andet \xc3\xa5r i tr\xc3\xa6k p\xc3\xa5 North Sea Jazz-festivallen i Holland samt p\xc3\xa5 Montreux Jazz Festival i Schweiz den 14. juli._NEWLINE_I august 2012 blev Mon\xc3\xa1e valgt som CoverGirls nye frontperson. I september 2012 spillede hun p\xc3\xa5 CarolinaFest som st\xc3\xb8tte for pr\xc3\xa6sident Obama kort inden det demokratiske partis konvent i Charlotte, North Carolina. In oktober 2012 medvirkede hun i en reklame for Sonos Wireless HiFi hjemmmelydsystem, og hun var med i en reklame for Sonos i 2012 sammen med Deep Cotton. Boston Citys byr\xc3\xa5d udn\xc3\xa6vnte 16. oktober 2013 som "Janelle Mon\xc3\xa1e-dag" i Boston, Massachusetts, i anerkendelse af hendes fremtr\xc3\xa6dende kunstneriske og sociale betydning._NEWLINE_Mon\xc3\xa1es f\xc3\xb8rste single fra The Electric Lady, "Q.U.E.E.N.", med Erykah Badu, fik premiere p\xc3\xa5 SoundCloud og kunne k\xc3\xb8bes til download p\xc3\xa5 iTunes Store 23. april 2013. "Q.U.E.E.N." opn\xc3\xa5ede 31.000 digitale salg if\xc3\xb8lge Nielsen Soundscan samt fire millioner visninger af den tilh\xc3\xb8rende musikvideo p\xc3\xa5 YouTube inden for en uge efter dens udgivelse. I et interview i 2013 med fuse udtalte Mon\xc3\xa1e, at "Q.U.E.E.N." var inspireret af samtaler, hun havde havde med Erykah Badu om behandlingen af marginaliserede mennesker, is\xc3\xa6r afroamerikanske kvinder, og titlen er et akronym "for dem der er marginaliseret"; Q st\xc3\xa5r for det homoseksuelle (queer) milj\xc3\xb8, U for de "ur\xc3\xb8rlige", det f\xc3\xb8rste E for "emigranters", det andet for udst\xc3\xb8dte ("excommunicated"), og  N st\xc3\xa5r for "negroid". Tematisk forts\xc3\xa6tter The Electric Lady de utopiske cyborg-koncept fra forg\xc3\xa6ngerne, men her i et mere \xc3\xa5benhjertigt, introspektivt territorie foruden eksperimenter med genrer ud over normal funk og soul s\xc3\xa5som jazz ("Dorothy Dandridge Eyes"), pop-punk ("Dance Apocalyptic"), gospel ("Victory") and sv\xc3\xa6vende, sensuel vokalballade ("PrimeTime", med Miguel). Albummet indeholder g\xc3\xa6steoptr\xc3\xa6dener fra Prince, Solange Knowles, f\xc3\xb8rtn\xc3\xa6vnte Miguel og Esperanza Spalding, og hj\xc3\xa6lp til produktionen af en tidligere samarbjedspartner, Deep Cotton (psyledelisl punk-navn) og Roman GianArthur (soulsangskriver). Albummet udkom til kritikerros 10. september 2013._NEWLINE_14. september 2013 optr\xc3\xa5dte Mon\xc3\xa1e sammen med Chic at the iTunes Festival i London. 28. september spilled hun p\xc3\xa5 Global Citizens Festival i Central Park i et program, der ogs\xc3\xa5 omfattede Stevie Wonder. Mon\xc3\xa1e optr\xc3\xa5dte som dem musikalske g\xc3\xa6st p\xc3\xa5 Saturday Night Live 26. oktober hos v\xc3\xa6rten Edward Norton._NEWLINE_Hun l\xc3\xa6gger stemme til dyrl\xc3\xa6gen dr. Mon\xc3\xa1e i filmen Rio 2, der havde premiere i USA 11. april 2014, og hendes sang "What Is Love" var med p\xc3\xa5 filmens soundtrack. I april 2014 var Mon\xc3\xa1e inviteret til at optr\xc3\xa6de med Tessanne Chin, Patti LaBelle, Aretha Franklin, Jill Scott, Ariana Grande og Melissa Etheridge i Det Hvide Hus som et led i deres PBS-udsendelse "Women of Soul", hvori amerikanske kvindelige kunstnere, som havde efterladt et uudsletteligt og dybt indtryk p\xc3\xa5 den amerikanske nationale musikalske kultur, blev h\xc3\xa6dret.. Hun sang "Goldfinger", "Tightrope" og sang sammel med de \xc3\xb8vrige sangen "Proud Mary"._NEWLINE_14. april 2014 modtog Mon\xc3\xa1e som den f\xc3\xb8rste Harvard College Women\'s Centers pris for pr\xc3\xa6stationer inden for kunst og medier for sit kunstneriske virke, som fortaler og feminist. Tidligere samme dag skrev hun p\xc3\xa5 Twitter: "P\xc3\xa5 vej til #Harvard for at m\xc3\xb8de sk\xc3\xb8nne kvinder i Women\'s Center. Kan ikke fatte, at jeg skal h\xc3\xa6dre is dag. Simpelt hen taknemmelig". Hun blev desuden valgt som \xc3\x85rets kvinde 2014 af Harvard College Black Men\'s Forum p\xc3\xa5 deres gallaarrangement til fejring af sorte kvinder._NEWLINE_I somemren 2014 blev Mon\xc3\xa1e interviewet af Fuse, hvor hun talte om en mulig efterf\xc3\xb8lger til The Electric Lady. "Jeg er i gang med et nyt sp\xc3\xa6ndende projekt kaldet \'Eephus\'", sagde hun. "Det er et stort koncept, og man vil ikke opdage, n\xc3\xa5r det kommer. Det vil bare v\xc3\xa6re der." Senere samme \xc3\xa5r medvirkede Mon\xc3\xa1e p\xc3\xa5 S\xc3\xa9rgio Mendes\' album, Magic. Her synger hun p\xc3\xa5 nummeret "Visions of You".\n_START_SECTION_\n2015\xe2\x80\x932017: Ny kontrakt med Epic Records, The Eephus, Moonlight og Hidden Figures\n_START_PARAGRAPH_\nI februar 2015 annoncerede Mon\xc3\xa1e sammen med Epic Records og firmaets administrerende direkt\xc3\xb8r og formand L.A. Reid at Mon\xc3\xa1es uafh\xc3\xa6ngige pladeselskab, Wondaland Arts Society, havde skrevet et "skels\xc3\xa6ttende joint venture-partnerskab" for at forny pladeselskabet, der nu blev kendt som Wondaland Records, og for at promovere de kunstnere, som havde kontrakt med selskabet. Jem Aswad fra Billboard kaldte Mon\xc3\xa1e en "mini-mogul" som f\xc3\xb8lge af aftalen, og afsl\xc3\xb8rede at "partnerskabet ville starte i maj med en opsamlings-EP kaldet The Eephus med fem sange, inklusive numre fra rapper Jidenna [...], Roman, St. Beauty, Deep Cotton og Mon\xc3\xa1e herself." Med denne aftale blev Mon\xc3\xa1e en af de f\xc3\xa5 sorte kvinder, der drev sit uafh\xc3\xa6ngige pladeselskab sammen med et stort pladeselskab._NEWLINE_I marts 2015 udgav Mon\xc3\xa1e singlen "Yoga" fra albummet The Eephus. Albummet debuterede som nummer 22 p\xc3\xa5 Billboard 200 og som nummer 5 p\xc3\xa5 top R&B/Hip-Hop Albums med et slag p\xc3\xa5 47.000 enheder._NEWLINE_I midten af 2015 medvirkede Mon\xc3\xa1e i forskellige modebegivenheder, heriblandtLondon Fashion Week og Met Gala. Hun begyndte at samarbejde med Nile Rodgers om et nyt Chic-album og Duran Duran om albummet Paper Gods, der var gruppens f\xc3\xb8rste album i over 5 \xc3\xa5r, og deres single ved navn "Pressure Off"._NEWLINE_Den 14. august 2015 optr\xc3\xa5dte Mon\xc3\xa1e sammen med flere fra hendes Atlanta-baserede Wondaland Arts Society med protestsangen "Hell You Talmbout", der skulle \xc3\xb8ge opm\xc3\xa6rksomheden om, at de mange sorte liv, der bliver taget som resultat af politivold, med tekster som "Walter Scott, say his name. Jermaine Reid, say his name. Philip White, say his name...Eric Garner, say his name. Trayvon Martin, say his name\xe2\x80\xa6. Sandra Bland, say her name. Sharondra Singleton, say her name." Hun holdt ogs\xc3\xa5 en tale om politivold efter hendes optr\xc3\xa6den p\xc3\xa5 NBC\'s Today Show, "Yes Lord! God bless America! God bless all the lost lives to police brutality. We want white America to know that we stand tall today. We want black America to know we stand tall today. We will not be silenced\xe2\x80\xa6"_NEWLINE_Den 15. marts 2016 proklamerede f\xc3\xb8rstedamen Michelle Obama, at hun havde samlet en gruppe kunstere til et musiknummer med vokal af Mon\xc3\xa1e, Kelly Clarkson, Zendaya og Missy Elliott, og som producere var pop-sangskriveren Diane Warren og Elliott. Sangen havde titlen "This Is for My Girls". Nummeret blev udelukkende udgivet via iTunes, og den faldt sammen med Obamas tale ved Texan SXSW for at fremme f\xc3\xb8rstedamens uddannelsesinitiativ i den tredje verden kaldet Let Girls Learn._NEWLINE_I oktober 2016 fik Mon\xc3\xa1e sin debut p\xc3\xa5 det store l\xc3\xa6rred med den kritikerroste film Moonlight, sammen med Naomie Harris, Andr\xc3\xa9 Holland og Mahershala Ali. Mon\xc3\xa1e medvirkede ogs\xc3\xa5 i filmen Hidden Figures, sammen med skuespillerne Taraji P. Henson og Octavia Spencer; filmen havde pr\xc3\xa6miere i december 2016.\n_START_SECTION_\n2017\xe2\x80\x93nu: Dirty Computer og yderligere skuespilskarriere\n_START_PARAGRAPH_\nMens hun filmede to skuespilsroller fortsatte Mon\xc3\xa1e sin musikkarriere, og indspillede med Grimes\' p\xc3\xa5 nummeret "Venus Fly" fra hendes album Art Angels og p\xc3\xa5 soundtracket til Netflix-serien The Get Down med sangtitlen "Hum Along and Dance (Gotta Get Down)". Hun hendes sange "Isn\'t This the World" og "Jalape\xc3\xb1o" var ogs\xc3\xa5 med p\xc3\xa5 soundtracket til Hidden Figures._NEWLINE_I et interivew med People afsl\xc3\xb8rede Mon\xc3\xa1e at hun allerede arbejdede p\xc3\xa5 sit tredje studiealbum, da hun modtog manuskriptet til sine to f\xc3\xb8rste filmroller, hvilket gjorde, at hun satte sit albumprojekt p\xc3\xa5 pause. Hun afsl\xc3\xb8rede ogs\xc3\xa5, at hun ville udgive ny musik i l\xc3\xb8bet af 2017, selvom hun ved udgangen af \xc3\xa5ret hverken havde annonceret et nyt album eller en single. Den 16. februar 2018 offentliggjorde hun at hendes tredje album kom til at hedde Dirty Computer, hvilket foregik med en video-teaser udgivet p\xc3\xa5 YouTube. Albummet ville blive akkompagneret af et fort\xc3\xa6llende filmprojekt, og teaser-videoen blev vist over hele landet f\xc3\xb8r filmen Black Panther. Mon\xc3\xa1e afholdt ogs\xc3\xa5 "hophemmelige" lytte-serssioner i Los Angeles og New York for at st\xc3\xb8tte albummet. Den 22. februar 2018 udgav Mon\xc3\xa1e de to sange "Make Me Feel" og "Django Jane" som de f\xc3\xb8rste singler fra Dirty Computer. Begge havde en tilh\xc3\xb8rende musikvideo, og hun annoncerede, at albummet ville udkomme 27. april 2018. Efter "Make Me Feel" blev udgivet bekr\xc3\xa6ftede Mon\xc3\xa1e at Prince, som hun tidligere havde samarbejdet med, havde hjulpet hende med albummet. I et interview p\xc3\xa5 BBC Radio 1 sagde hun: "Prince arbejdede faktisk p\xc3\xa5 albummet med mig inden skiftede over til en anden frekvens, og han hjalp mig med at finde p\xc3\xa5 nogle af lydene. Og jeg savner ham virkelig meget, du ved, det er h\xc3\xa5rdt for mig at tale om ham. Men jeg savner ham, og hans sj\xc3\xa6l vil aldrig forlade mig."_NEWLINE_Det blev annoceret i maj 2017 at Mon\xc3\xa1e ville optr\xc3\xa6de i en antologi-serie baseret p\xc3\xa5 Philip K. Dicks v\xc3\xa6rk ved navn Philip K. Dick\'s Electric Dreams, som fik pr\xc3\xa6miere p\xc3\xa5 Channel 4 i Storbritannien og p\xc3\xa5 Amazon Video i USA. Mon\xc3\xa1e optr\xc3\xa5der ogs\xc3\xa5 i en episode af "Autofac". Det blev ogs\xc3\xa5 annonceret at Mon\xc3\xa1e havde sikret sig sin f\xc3\xb8rste rolle i en spillefilm, Welcome to Marwen, skrevet af Robert Zemeckis sammen med Steve Carell og Leslie Mann._NEWLINE_Den 27. april 2018 udgav Mon\xc3\xa1e en sci-fi ledsagerfilm ("emotion picture") til sit nyt albumDirty Computer. Albummet debuterede som nummer seks p\xc3\xa5 Billboard 200 med et salgstal p\xc3\xa5 54.000 den f\xc3\xb8rste uge, og det n\xc3\xa5ede i top 10 p\xc3\xa5 hitlisterne i Canada, Storbritannien og Irland. Hun bidrog ogs\xc3\xa5 til soundtracket til den sorte komedie Sorry to Bother You i et samarbejde med The Coup. Den 15. november blev det annoceret at Mon\xc3\xa1e ville modtage Trailblazer of the Year award ved 2018 Billboard Women in Music,som blev afholdt 6. decembe samme \xc3\xa5r.\n_START_SECTION_\nPersonlig stil\n_START_PARAGRAPH_\nMon\xc3\xa1es signaturstil er hendes smokinger. Hun har udtalt, at "Jeg bader i dem, jeg sv\xc3\xb8mmer i dem, og jeg kunne blive begravet i dem. En smoking er en standarduniform, den er s\xc3\xa5 klassisk og det er en livsstil jeg holder af. Smokingen holder mig i balance. Jeg ser mig selv som et kanvas. Jeg har ikke lyst til at d\xc3\xa6kke mig i for mange farver ellers bliver jeg helt sk\xc3\xb8r. Det er et eksperiment, som jeg laver. Jeg tror, at jeg genre vil i Guinness Rekordbog." Mon\xc3\xa1es signaturlook giver genlyd tilbage til dandyisme. Hun citere Grace Jones og Josephine Baker som rollemodeller, og tager 1700-tallets klassisk look i klassiske hvide og sorte m\xc3\xb8nstre. Mon\xc3\xa1es signaturlook kan ogs\xc3\xa5 tilskrives hendes tidlige karriere, hvor hun var ansat som stuepige, hvilket hun afsl\xc3\xb8rede i 2012 under Black Girls Rock!, da hun holdt en takketale efter at have modtaget prisen "Young, Gifted & Black". Mon\xc3\xa1e er kendt for at have udbredt sine Ten Droid Commandments (Ti androiode-bud), som opfordrer hendes fans til at v\xc3\xa6re individer. The Telegraph kommenterede ogs\xc3\xa5 det offentlige billede af hende som, "hun sidder p\xc3\xa5 i et gr\xc3\xa5t, lufttomt kontor p\xc3\xa5 et pladeselskab, og denne lyse, stive unge kvinde har leveret sin tale i langsomme, overlagte toner, fuldst\xc3\xa6ndigt udtryksl\xc3\xb8st. Hun er ikl\xc3\xa6dt sine sit varem\xc3\xa6rke i form af en stivet skjorte og smoking, h\xc3\xa5ret ulasteligt sat op, og Mon\xc3\xa1es ansigt er en gennemsigtig maske af perfektion: alt er silkebl\xc3\xb8dt, knap-n\xc3\xa6se og glasbrune \xc3\xb8jne." Hun har beskrevet sine smokinger som v\xc3\xa6rende en uniform til hendes karriere.  Hun var ogs\xc3\xa5 n\xc3\xa6vnt i "Style 100" i tidsskriftet InStyle.\n_START_SECTION_\nPrivatliv\n_START_PARAGRAPH_\nI et interview fra 2011 med London Evening Standard udtalte Mon\xc3\xa1e, at hun "udelukkende datede androider", hvilket var en reference til hendes musikalske alter ego, der findes i mange af hendes sange. Hun sagde ogs\xc3\xa5, at "Jeg taler om androider, fordi jeg mener, at androider repr\xc3\xa6senterer de nye \'Andre\'. Du kan sammenligne det med at v\xc3\xa6re lesbisk eller v\xc3\xa6re b\xc3\xb8sse eller at v\xc3\xa6re en sort kvinde... Det jeg \xc3\xb8nsker er, at folk, som f\xc3\xb8ler sig undertrykt eller f\xc3\xb8ler sig som de \'Andre\', kan f\xc3\xb8le noget for min musik, \'Hun repr\xc3\xa6senterer hvem jeg er.\'" Hun tilf\xc3\xb8jede, at hun ville tale om sin egen seksualitet "n\xc3\xa5r tiden var til det".  I 2013 udtalte Mon\xc3\xa1e at hun \xc3\xb8nskede at b\xc3\xa5de m\xc3\xa6nd og kvinder "stadig var tiltrukket af [hende]", og hun udtrykte st\xc3\xb8tte til LGBT-samfundet._NEWLINE_I april 2018 udtalte Mon\xc3\xa1e i et interview med Rolling Stone, "At v\xc3\xa6re queer sort kvinde i USA \xe2\x80\x94 \xc3\xa9n som har et forhold til b\xc3\xa5de m\xc3\xa6nd og kvinder \xe2\x80\x94 betragter jeg mig selv som v\xc3\xa6re fri motherfucker." Hun sagde at hun identificerede sig b\xc3\xa5de som biseksuel og panseksuel.'